CELEX: 62015TN0209
Language: bg
Date: 2015-04-23 00:00:00
Title: Дело T-209/15: Жалба, подадена на 23 април 2015 г. — Gmina Kosakowo/Комисия

22.6.2015   
            
            
               BG
            
            
               Официален вестник на Европейския съюз
            
            
               C 205/37
            
         Жалба, подадена на 23 април 2015 г. — Gmina Kosakowo/Комисия
   (Дело T-209/15)
   (2015/C 205/50)
   Език на производството: полски
   
      Страни
   
   
      Жалбоподател: Gmina Kosakowo (Косаково, Полша) (представител: M. Leśny, radca prawny)
   
      Ответник: Европейска комисия
   
      Искания
   
   Жалбоподателят иска от Общия съд:
   
               —
            
            
               да отмени член 2, параграфи 1 и 2 от решението на Европейската комисия от 26 февруари 2015 г. по преписка SA.35388 (2013/C) (ex 2013/NN и ex 2012/N),
            
         
               —
            
            
               да отмени член 3, параграфи 1, 2, 3 и 4 от решението на Европейската комисия от 26 февруари 2015 г. по преписка SA.35388 (2013/C) (ex 2013/NN и ex 2012/N),
            
         
               —
            
            
               да отмени член 4, параграфи 1 и 2 от решението на Европейската комисия от 26 февруари 2015 г. по преписка SA.35388 (2013/C) (ex 2013/NN и ex 2012/N),
            
         
               —
            
            
               да осъди ответника да заплати съдебните разноски, включително разходите на жалбоподателя за адвокат.
            
         
      Правни основания и основни доводи
   
   В подкрепа на жалбата си жалбоподателят излага пет правни основания.
   
               1.
            
            
               Първо правно основание:
               
                           —
                        
                        
                           грешка при установяването на фактите, въз основа на които е прието обжалваното решение.
                        
                     
         
               2.
            
            
               Второ правно основание:
               
                           —
                        
                        
                           нарушение на член 107, параграф 1 ДФЕС, доколкото неоснователно е прието, че Gmina Kosakowo (Община Косаково) е предоставила публична помощ в противоречие с тази разпоредба, при положение че общината придобива дяловете си в Port Lotniczy Gdynia — Kosakowo sp. z o.o. (дружество с ограничена отговорност „Летище Гдиня-Косаково“) като насрещна престация по наемния договор за земята, както и доколкото Комисията неправилно е приложила критерия за частния инвеститор и неоснователно е приела, че предоставянето на публична помощ за дружеството „Летище Гдиня-Косаково“ нарушава или заплашва да наруши конкуренцията и засяга търговията между държавите членки.
                        
                     
         
               3.
            
            
               Трето правно основание:
               
                           —
                        
                        
                           нарушение на член 107, параграф 3, букви а) и в) ДФЕС, доколкото е прието, че осъществяването на инвестицията не е оправдано по съображения за регионално развитие и не е пропорционално на ограниченията, които цели да облекчи, както и доколкото е прието, че помощта в полза на „Летище Гдиня-Косаково“ е несъвместима с условията за функционирането на вътрешния пазар.
                        
                     
         
               4.
            
            
               Четвърто правно основание:
               
                           —
                        
                        
                           нарушение на член 108, параграф 2, първа алинея ДФЕС поради злоупотреба с власт от страна на Европейската комисия в резултат от неотчитане и неправилно квалифициране на дейността на жалбоподателя, неправилно квалифициране на мярката за помощ, липса на правно изисквания анализ на т.нар. „критерий за частния инвеститор“ при оценката на проекта за изграждане на летище „Гдиня-Косаково“ и неправилен и непълен анализ на пазара на полските регионални и локални летища.
                        
                     
         
               5.
            
            
               Пето правно основание:
               
                           —
                        
                        
                           нарушение на процесуални изисквания: нарушение на член 107, параграф 1 ДФЕС във връзка с член 5, параграф 1 от Регламент (ЕО) № 659/1999 на Съвета за установяване на подробни правила за прилагането на член 108 от Договора за функционирането на Европейския съюз (ОВ L 83, стр. 1; Специално издание на български език, 2007 г., глава 8, том 1, стр. 41) поради неправилно прилагане на критерия за частния инвеститор; нарушение на член 296, втора алинея ДФЕС поради липса на надлежни мотиви за обжалваното решение; нарушение на принципа на добра администрация; нарушение на принципа на равенство пред закона и нарушение на принципа на правна сигурност.